སྤྱོད་ལ་དམ་ཚིག་སེམས་དཔའི་ང་
རྒྱལ་གྱིས་སྤྱོད་ལམ་རྣམས་བྱེད་དོ། །ཐུན་ཚད་ནི་ཉིན་ལ་བཞི།
མཚན་ལ་བཞིའམ། ཡང་
ན་གསུམ་གསུམ་དུ་ཤེས་པར་བྱའོ། །ཐུན་མཚམས་སུ་གཏོར་མ་གཏང་བ་ནི། སྤྱིར་སྒྲུབ་
ཐབས་འདི་ཐམས་ཅད་ལ། རང་རང་གི་གཞུང་ནས་གཏོར་མ་བསྟན་པ་རྣམས་བསྟན་
བཞིན་བྱ། མ་བསྟན་པ་རྣམས་ལ་གཏོར་མ་ཤེས་པར་བྱ་སྟེ། དེའང་ཐུན་མཚམས་སུ་
ཤེས་པར་བྱ་བའི་ཕྱིར་དང་། བར་ཆད་ཞི་བར་བྱ་བའི་ཕྱིར་དང་། ཚོགས་བསག་པར་བྱ་
བའི་ཕྱིར་གཏོར་མ་ཤེས་པར་བྱའོ། །དེའང་བླ་མ་ཁམས་པས་གཏོར་མ་ལྕགས་ཀྱི་སྣོད་
དུ་མི་བྱ་སྟེ། རིགས་དྲུག་ཏུ་བསྔོ་ཙམ་ན་རོ་ལངས་ལ་མི་ཤིས་པས་སོ། །སྣོད་གཞན་ནི་
འདྲ་སྟེ་གཙང་བ་ཅིག་གཅེས་སོ། །གཏོར་མའི་སྣོད་ཚད་ནི་ཡ་ཐ་ལ་ཚད་མེད། མ་ཐ་
ཕུལ་ཕྱེད་ཤོང་བ་དང་། རྒྱུ་ནི་ཡ་ཐ་ལ་ཚད་མེད། མ་ཐ་འབྲས་སམ་ནས་ཉག་མ་བདུན།
རྒྱུ་ཆུང་ཚད་དེ་ལས་མེད་ཀྱང་། གཏོར་སྣོད་ཡོད་ཚད་ཆུས་དགང་ངོ་། །སྣོད་དང་ཆུའི་
ཚད་དེ་གཞུང་ཅིག་ན་ཡོད་གསུང་། དེ་ལྟར་བཤམས་ལ་བྱིན་རླབས་ནི་འབྲུ་གསུམ་
བརྗོད་དེ། ཨོྃ་གྱིས་བདུད་རྩིའི་རང་བཞིན་དུ་དཀར་མེར་སོང་། ཨཱཿས་བདུད་རྩི་དཀར་
བ་དེ་ལ་དམར་བའི་མདངས་ཕྱུང་བར་བསམ། ཧཱུྃ་གིས་བདུད་རྩི་དེ་ཁོལ་བར་བསམ།
དེ་ནས་ཡི་གེ་གསུམ་མམ་བདུན་བརྗོད། དེ་ནས་མདུན་དུ་མཎྜལ་ཅིག་བསམ། དེའི་
སྟེང་དུ་རང་གི་ལྷ་གང་ཡིན་པ་དེ་སྐད་ཅིག་ཙམ་གྱིས་བསྐྱེད། རང་གི་ཐུགས་ཀ་ནས་
འོད་འཕྲོས་ནས། ཡེ་ཤེས་སེམས་དཔའ་སྤྱན་དྲངས་ལ་བསྟིམ། དེ་ནས་རང་གང་ཡིན་
- 618 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
པའི་སྔགས་གསུམ་མམ་བདུན་བརྗོད་པས། རང་དང་མདུན་ན་མོ་གཉི་ཀའི་ལྕེ་རྡོ་རྗེའི་
སྦུ་གུར་བསམས་ལ་དེས་གསོལ་བས་ཚིམ་པར་བསམ། དེ་ནས་ལྷག་མ་ལུས་པ་རྣམས་
ཀྱིས་ཨ་ཀཱ་རོས་ཕྱོགས་སྐྱོང་རྣམས་ཚིམ་པར་བསམ་མོ། །གཏོར་མ་མཆོད་པའི་ཐོག་
མཐའ་ཅན་ཞེས་གཞུང་འགའ་ལས་བཤད་པས། མགྲོན་སྤྱན་དྲངས་པའི་རྗེས་དང་།
གཤེགས་སུ་གསོལ་བའི་རྗེས་ལ་མཆོད་པ་བྱའོ། །རང་འདོད་པའི་ཕྲིན་ལས་གཞོལ་ལོ། །
བྱིན་གྱིས་བརླབས་
སྤྱིར་གཏོར་མ་ལ་མགྲོན་སྤྱན་དྲངས་ནས་བྱིན་གྱིས་རློབ་པ་ཅིག་དང་།
ནས་མགྲོན་སྤྱན་འདྲེན་པ་ཡང་ཡོད་པས། ཌཱ་ཀི་གཉེན་པ་བདེ་མཆོག་སོགས་བྱིན་
བརླབས་བྱས་ནས་སྤྱན་འདྲེན། འདིར་གང་བྱས་ཀྱང་ཉེས་པ་མེད་དེ། ཨཱཿ ས་དམར་
པོར་སོང་བ་ནི། གཏོར་མས་ལྷ་དབང་དུ་བྱེད་ལ་དེ་ལ་དམར་པོ་ཤིས་པས་སོ། །ཨི་
ཐི།། །།
སྤྱིར་ཐང་སྐུ་བྱ་བའི་དུས་ནི་གཉིས་ཏེ། དུས་ཁྱད་པར་ཅན་དང་ཁྱད་པར་ཅན་མ་
ཡིན་པའོ། །དང་པོ་ནི། སྨིན་དྲུག་དང་། གྲེ་དང་། ས་ག་དང་། ཆུ་སྟོད་དོ། །དེ་ཉིད་ཀྱི་ཚེ་
རྫོགས་པར་བྱས་ལ་ཁྲུས་བྱས་ཏེ། མེ་ཏོག་ལ་རྟེན་འབྲེལ་བཟླས་ལ་གཏོར་བས་རབ་
གནས་སོ། །གཉིས་པ་ཚེས་གཅིག་ནས་ཉའི་བར་དུ་རྫོགས་པར་བྱས་ལ་རབ་གནས་ནི་
བུམ་ཆུ་ལ་སོགས་པས་ཁྲུས་བྱས་ཏེ། གདན་སར་པ་ལའང་བཞུགས་སུ་གསོལ་ཏེ། ས་
བོན་དང་ཕྱག་མཚན་གྱི་སྒོ་ནས་དམ་ཚིག་སེམས་དཔའ་བསྐྱེད། རང་གི་སྙིང་གའི་ས་
བོན་གྱི་འོད་ཀྱིས་ཡེ་ཤེས་སེམས་དཔའ་བསྐྱེད་ལ་ཡིད་ཀྱིས་དེ་ལ་གཞུག རྟེན་འབྲེལ་
བཟླས་ལ་ཁྲུས་བྱས་ལ་མཆོད་པ་ལྔས་མཆོད་ནས་ན་བཟའ་ལ་སོགས་པ་ཕུལ་ཏེ། རབ་
གནས་ཀྱི་ཆོ་གའོ། །དེ་ལྟར་རི་མོ་བྱས་ལ། རས་བྲིས་དེ་མདུན་དུ་བཞག་ལ་མཎྜལ་ལེགས་
པར་བྱས་ལ་མཆོད་པ་སོགས་བཤམས། རས་བྲིས་རས་སམ་དར་གྱིས་གཡོགས་ལ་དབུའི་
- 619 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
གཙུག་ཏོར་བཏོན་ལ་དེ་ལ་དམིགས། དེ་གསལ་བ་དང་ཞལ་བཏོན་ལ་དམིགས། དེ་
བཞིན་དུ་སྐུ་རྫོགས་པ་ལ་དམིགས་ཏེ་བྱའོ། །དེ་གསལ་བ་དང་ཕྲིན་ལས་གང་བྱེད་ཀྱང་
འགྲུབ་སྟེ། རི་མོའི་དགོས་པ་སེམས་བཟུང་ཐབས་སོ། །རྫོགས་རིམ་ཀྱང་འགྲུབ་བོ། །སློབ་
དཔོན་འཕགས་པ་ཀླུ་སྒྲུབ་ཀྱིས་ཀྱང་། བསྐྱེད་པའི་རིམ་ལ་ལེགས་གནས་ཤིང་། །ཞེས་
གསུངས་སོ། །འབྲས་བུ་སྐུ་གསུམ་ལས་བསྐྱེད་རིམ་གྱིས་གཟུགས་སྐུ་གཉིས་རྫོགས་རིམ་
གྱིས་ཆོས་སྐུའོ། །བསྐྱེད་རིམ་གྱིས་སྒྲུབ་ཐབས་ཕྱི་ནང་ཀུན་ལ་མི་རྟོག་པ་ཡོད་པས། བསྐྱེད་
རིམ་ཁོ་ན་ལ་གཉིས་ཀ་ཚང་ངོ་།
།ཐུན་བཞི་དང་གསུམ་དུ་འགོད་ལུགས་ཀྱང་ཤེས་པར་
བྱའོ། །དེ་དག་ནི་སྒྲུབ་ཐབས་བསྡུས་པའི་སྒྲུ་ཐབས་ཐམས་ཅད་ལ་སྤྱིར་འཇུག་པའི་མན་
ངག་གོ །སོ་སོ་ནི་གཞུང་སོ་སོར་བལྟ་བར་བྱའོ། །སྒྲུབ་ཐབས་བསྡུས་པའི་མན་ངག་གོ །ས་
མཱཔྟ་མི་ཐི།། །།
དང་པོ་རྡོ་རྗེ་གདན་ནི་ཨ་ལས་ཟླ་བ་ལ་ཧཱུྃ་ངོ་། །གཉིས་པ་བརྟན་པའི་འཁོར་ལོ་ནི
ཨ་ཐུང་ངུ་དང་མཿལས་སོ། །གསུམ་པ་ཡང་བརྟན་པའི་འཁོར་ལོ་ནི་ཨ་ལས་ཟླ་བ་ལ་
མཿལས་སོ། །བཞི་པ་ཚིག་ལྷུག་པའི་བརྟན་འཁོར་ནི་ཨ་ལས་ཟླ་བ་ལ་མུལས་སོ། །ལྔ་པ་
ཚིག་ལྷུག་པའི་ཨ་ར་པ་ཙ་ན་ནི་ཟླ་བ་ལ་དྷཱིཿའོ། །དྲུག་པ་ཨ་ར་པ་ཙ་ན་ནི་ཟླ་བ་ལ་དྷཱིཿའོ། །
བདུན་པ་འཕགས་པ་འཇམ་དཔལ་ནི་ཟླ་བ་ལ་མུཾ་མོ། །བརྒྱད་པ་འཇམ་པའི་རྡོ་རྗེ་ནི་ཟླ་
བ་ལ་དྷཱིཿལས་སོ། །དགུ་པ་ངག་གི་དབང་པོ་ནི་ཟླ་བ་དང་མུཾ་ལས་སོ། །བཅུ་པ་རྒྱལ་པོ་
རོལ་པ་ནི་ཟླ་བ་ལ་ྃ་ལས་སོ། །བཅུ་གཅིག་པ་རིག་པ་འཛིན་པའི་སྡེ་སྣོད་ཀྱི་འཇམ་
དཔལ་ནི་ཟླ་བ་ལ་ཧཱུྃ་ལས་སོ། །བཅུ་གཉིས་པ་རིག་པ་འཛིན་པ་ནི་ཟླ་བ་ལ་དྷཱིཿལས་སོ། །
བཅུ་གསུམ་པ་ཡང་འཕགས་པ་འཇམ་དཔལ་ནི་ཟླ་བ་དང་ཧཱུྃ་ལས་སོ། །བཅུ་བཞི་པ་
ཡན་ལག་མེད་པའི་འཇམ་པའི་རྡོ་རྗེ་ཟླ་བ་ལ་ཧཾ་ལས་སོ། །བཅོ་ལྔ་པ་ཆོས་དབྱིངས་ངག་
དབང་ནི་ཟླ་བ་དང་འོད་ཟེར་རོ། །བཅུ་དྲུག་པ་མཚན་བརྗོད་ཀྱི་ནི་ཟླ་བ་དང་མཿདམར་
- 620 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
པོ་ལས་སོ། །བཅུ་བདུན་པ་འཇམ་པའི་རྡོ་རྗེ་དཔའ་བོ་གཅིག་པ་ནི་ཟླ་བ་དང་མོོ་ལས་
སོ། །བཅོ་བརྒྱད་པ་འཇམ་དཔལ་ཤེས་རབ་འཁོར་ལོ་ནི་ཟླ་བ་དང་ཨའམ་དྷཱིཿའོ། །བཅུ་
དགུ་པ་འཕྲལ་དུ་ཉམས་སུ་མྱོང་བ་ནི་ཟླ་བ་དང་དྷཱིཿའོ། །ཉི་ཤུ་པ་གཤིན་རྗེ་ནག་པོ་ནི་
ཉི་མ་ལ་ཧཱུྃ་ལས་སོ། །ཉེར་གཅིག་པ་གཤིན་རྗེ་ནི་ཉི་མ་ལ་ཧཱུྃ་ལས་སོ། །ཉེར་གཉིས་པ་
གཤིན་རྗེ་ནི་ཟླ་བ་ལ་ཧཱུྃ་ལས་སོ། །ཉེར་གསུམ་པ་རྡོ་རྗེ་ཆོས་ནི་ཟླ་བ་ལ་ཧྲཱིཿལས་སོ། །ཉེར་
བཞི་པ་སེང་གེ་སྒྲ་ནི་པདྨ་དང་སེང་གེའི་སྟེང་དུ་ཟླ་བ་ལ་ཧྲཱིཿལས་སོ། །ཉེར་ལྔ་པ་ཧ་ལ་
ཧ་ལ་ནི་ཟླ་བ་ལ་ཧྲཱིཿལས་སོ། །ཉེར་དྲུག་པ་ཁར་ས་པ་ཎི་ནི་ཟླ་བ་ལ་ཧྲཱིཿལས་སོ། །ཉེར་
བདུན་པ་ཡི་གེ་དྲུག་མ་ནི་ཟླ་བ་དང་ཧྲཱིཿལས་སོ། །ཉེར་བརྒྱད་པ་ཧ་རི་ཧ་རི་ལ་ཞོན་པ་
ནི་འབྱུང་བ་རིམ་བརྩེགས་དང་། རི་རབ་སོགས་ཀྱི་སྟེང་དུ་ཟླ་བ་ལ་སྐད་ཅིག་གིས་སོ། །
ཉེར་དགུ་པ་ཧ་ལ་ཧ་ལ་ནི་པད་ཟླ་ལ་ཧྲཱིཿལས་སོ། །སུམ་ཅུ་པ་པདྨ་གར་དབང་ནི་སྣ
ཚོགས་པདྨ་དང་ཟླ་བ་ལ་ཧྲཱིཿ་ལས་སོ། །སོ་གཅིག་པ་སྒྱུ་འཕྲུལ་དྲ་བའི་སྤྱན་རས་གཟིགས་
ནི་པད་ཟླ་ལ་ཧྲཱིཿལས་སོ། །སོ་གཉིས་པ་སྒྲོལ་མ་ནི་པད་ཟླ་ལ་ཏཱཾ་ལས་སོ། །སོ་གསུམ་པ་
སྒྲོལ་མ་དཀར་མོ་ནི་པད་ཟླ་ལ་ཧཱུྃ་ལས་སོ། །སོ་བཞི་པ་སེང་ལྡེང་ནགས་ཀྱི་སྒྲོལ་མ་ནི་
པདྨ་དང་ཟླ་བ་ལ་ཏཱཾ་ལས་སོ། །སོ་ལྔ་པ་སྒྲོལ་མ་དཀར་མོ་ནི་པད་ཟླ་ལ་ཏཱཾ་ལས་སོ། །སོ་
དྲུག་པ་ཨོཾཌཱུན་གྱི་འོད་ཟེར་ཅན་ནི་པད་ཉིའི་སྟེང་དུ་མཾ་ལས་སོ། །སོ་བདུན་པ་རྟོག་པ་
ལས་གསུངས་པའི་འོད་ཟེར་ཅན་ནི་པད་ཉི་ལ་མོོ་ལས་སོ། །སོ་བརྒྱད་པ་རྟོགས་པ་ལས་
གསུངས་པའི་འོད་ཟེར་ཅན་ནི་ཟླ་བ་ལ་མཾ་ལས་སོ། །སོ་དགུ་པ་མྱ་ངན་མེད་པའི་ཤིང་
གི་འོད་ཟེར་ཅན་ནི་པད་ཟླ་ལ་མཻ་སེར་པོ་ལས་སོ། །བཞི་བཅུ་པ་ཨོཾ་ཎྱན་གྱི་འོད་ཟེར་
ཅན་ནི་པད་ཉི་ལ་མཾ་ལས་སོ། །ཞེ་གཅིག་པ་ཨོཾ་ཌཱུན་གྱི་འོད་ཟེར་ཅན་ནི་པད་ཉི་ལ་ཧཱུྃ་
ལས་སོ། །ཞེ་གཉིས་པ་ཙུནྡ་ནི་པད་ཟླ་ལ་ཙཾ་ལས་སོ། །ཞེ་གསུམ་པ་གནོད་གནས་ནི་པད་
- 621 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ཟླ་ལ་ཛཿ ལས་སོ། །ཞེ་བཞི་པ་ཨུ་ཙུཥྨ་ཛམྦྷ་ལ་ནི་པད་ཟླ་ལ་ཧཱུྃ་ལས་སོ། །ཞེ་ལྔ་པ་ནོར་
རྒྱུན་མ་ནི་པད་ཟླ་ལ་ཙཾ་ལས་སོ། །ཞེ་དྲུག་པ་ཁྲོ་གཉེར་ཅན་ནི་པད་ཟླ་ལ་བྷཻ་ལས་སོ། །ཞེ་
བདུན་པ་བྱམས་པ་ནི་པད་ཟླ་ལ་མོོ་ལས་སོ།
།ཞེ་བརྒྱད་པ་ཤེས་རབ་ཕ་རོལ་ཕྱིན་མ་ནི་
པད་ཟླ་ལ་ཨོཾ་ལས་སོ། །ཞེ་དགུ་པ་ཤེས་རབ་ཕ་རོལ་ཕྱིན་མ་ནི་པད་ཟླ་ལ་པུཾ་ལས་སོ། །ལྔ་
བཅུ་པ་ཤེས་རབ་ཕ་རོལ་ཕྱིན་མ་ནི་པད་ཟླ་ལ་དྷཱིཿལས་སོ། །ང་གཅིག་པ་ཤེས་རབ་ཀྱི་ཕ་
རོལ་ཏུ་ཕྱིན་མ་ནི་པད་ཟླ་ལ་དྷཱིཿ་ལས་སོ། །ང་གཉིས་པ་བསྡུས་པའི་ཤེས་ཕྱིན་ནི་པད་ཟླ་
ལ་དྷཱིཿསེར་པོ་ལས་སོ། །ང་གསུམ་པ་མི་གཡོ་བ་ནི་པད་ཉི་ལ་ཧཱུྃ་ལས་སོ། །ང་བཞི་པ་
གཏུམ་པོ་ཆེན་པོ་ནི་པད་དཀར་ཉི་མ་ལ་ཧཱུྃ་ལས་སོ། །ང་ལྔ་པ་རྡོ་རྗེ་ཧཱུྃ་མཛད་ནི་པད་ཉི་
ལ་ཧཱུྃ་ལས་སོ། །ང་དྲུག་པ་རི་ཁྲོད་ལོ་མ་ཅན་པད་ཟླ་ལ་པཾ་སེར་པོ་ལས་སོ། །ང་བདུན་པ་
དབྱངས་ཅན་མ་ནི་པད་ཟླ་ལ་དེཿལས་སོ། །ང་བརྒྱད་པ་བགེགས་དགྲ་ནི་པད་ཉི་ལ་ཧཱུྃ
ལས་སོ། །ང་དགུ་པ་རལ་པ་གཅིག་མ་ནི་པད་ཉི་ལ་ཏཱཾ་ལས་སོ། །དྲུག་ཅུ་པ་དུག་སེལ་མ་
ནི་པད་ཉི་ལ་ཛཾ་ལས་སོ། །རེ་གཅིག་པ་རིག་བྱེད་མ་ནི་པད་ཉི་ལ་ཧྲཱིཿལས་སོ། །རེ་གཉིས་
པ་ཡང་རྟོག་པ་ལས་གསུངས་པའི་འོད་ཟེར་ཅན་ནི་པད་ཟླ་ལ་ཧྲཱིཿལས་སོ། །རེ་གསུམ་པ་
ༀ་རྒྱན་གྱི་རིག་བྱེད་མ་ནི་པད་ཟླ་ལ་ཧྲཱིཿལས་སོ། །རེ་བཞི་པ་ཨོཾ་ཌྷན་ནས་བྱུང་བའི་
རིག་བྱེད་མ་ནི་པད་ཉི་ལ་ཧཱུྃ་ལས་སོ། །རེ་ལྔ་པ་ཁམས་གསུམ་དབང་དུ་བྱེད་པ་ནི་པད་
ཉི་ལ་ཧྲཱིཿལས་སོ། །རེ་དྲུག་པ་གནོད་གནས་ནི་པད་ཟླ་ལ་བཾ་ལས་སོ། །རེ་བདུན་པ་རྒྱ་
ནག་རིམ་པའི་སྒྲོལ་མ་ནི་པད་ཟླ་ལ་ཏཱཾ་ལས་ཐོད་པའི་ནང་དུ་གྲི་གུག་ཧཱུྃ་གིས་མཚན་པ་
ལས་སོ། །རེ་བརྒྱད་པ་རྡོ་རྗེ་སྒྲོལ་མ་ནི་པད་ཟླ་ལ་ཏཱཾ་ལས་སོ། །རེ་དགུ་པ་གཤིན་རྗེ་
དམར་པོ་ནི་པད་ཉི་ལ་ཧཱུྃ་ལས་སོ། །བདུན་ཅུ་པ་སོ་སོར་འབྲང་མ་ནི་པད་ཟླ་ལ་པྲྀ་ལས་
སོ། །དོན་གཅིག་པ་གཙུར་ཏོར་རྣམ་རྒྱལ་ནི་པད་ཟླ་ལ་ཧཱུྃ་ལས་སོ། །དོན་གཉིས་པ་རྨ་བྱ་
ཆེན་མོ་ནི་པད་ཟླ་ལ་མཾ་ལས་སོ། །དོན་གསུམ་པ་སྟོང་ཆེན་མོ་ནི་པད་ཟླ་ལ་ཧཱུྃལས་སོ། །
- 622 -

རྗེ་བཙུན་རིན་པོ་ཆེ་གྲགས་པ་རྒྱལ་མཚན་གྱི་གསུང་འབུམ།
དོན་བཞི་པ་གསང་སྔགས་རྗེས་སུ་འཛིན་མ་ནི་པད་ཉི་ལ་ཧཱུྃ་ལས་སོ། །དོན་ལྔ་པ་བསིལ་
བའི་ཚལ་ཆེན་མོ་ནི་པད་ཉི་ལ་ཛོ་ལས་སོ།
།དོན་དྲུག་པ་ཕྱིར་བཟློག་པ་ཆེན་མོ་ནི་པད་
ཟླ་ལ་ཧཱུྃ་ལས་སོ། །དོན་བདུན་པ་རྒྱལ་མཚན་རྩེ་མོའི་དཔུང་རྒྱན་ནི་པད་ཉི་ལ་ཧཱུྃ་ལས་
སོ། །དོན་བརྒྱད་པ་རྣམ་རྒྱལ་ནི་པད་ཟླ་ལ་ཨོཾ་ལས་སོ། །དོན་དགུ་པ་གནྡྷ་རི་ནི་པད་ཟླ་
ལ་ཧཱུྃ་ལས་སོ། །བརྒྱད་ཅུ་པ་མགོན་པོ་ནག་པོ་ནི་པད་ཉི་ལ་ཧཱུྃ་ལས་སོ། །གྱ་གཅིག་པ་རྡོ་
རྗེ་ལྕགས་སྒྲོག་མ་ནི་པད་ཉི་ལ་ཧཱུྃ་ལས་སོ། །གྱ་གཉིས་པ་སྟོབས་པོ་ཆེ་ནི་པད་ཉི་ལ་ཧཱུྃ་
ལས་སོ། །གྱ་གསུམ་པ་གདུགས་དཀར་ནི་པད་ཟླ་ལ་ཨོཾ་ལས་སོ། །གྱ་བཞི་པ་རྟ་མགྲིན་ནི
པད་ཉི་ལ་ཧཾ་ལས་སོ། །གྱ་ལྔ་པ་ཧེ་རུ་ཀ་ཞལ་གཅིག་ཕྱག་གཉིས་པ་ནི་པད་ཉི་ལ་ཧཱུྃ་
ལས་སོ། །གྱ་དྲུག་པ་བདག་མེད་མ་ནི་པད་ཟླ་ལ་ཨྃ་ལས་སོ། །གྱ་བདུན་པ་ཡང་བདག་
མེད་མ་ནི་པད་ཟླ་ལ་ཨྃ་ལས་སོ། །གྱ་བརྒྱད་པ་གསེར་མདོག་ཅན་གྱི་ཤེས་ཕྱིན་ནི་པད་
ཟླ་ལ་དྷཱིཿལས་སོ། །གྱ་དགུ་པ་རྡོ་རྗེ་ཕག་མོ་ནི་ཆོས་འབྱུང་དབུས་སུ་པདྨ་ལ་ཧྲཱིཿལས་སོ། །
དགུ་བཅུ་པ་རིག་བྱེད་མ་ནི་ཆོས་འབྱུང་དབུས་སུ་པདྨ་ལ་ཧྲཱིཿལས་སོ། །གོ་གཅིག་པ་
སྒྲོལ་མ་དཀར་མོ་ནི་པད་ཟླ་ལ་ཧཱུྃ་དཀར་པོ་ལས་སོ། །སྒྲུབ་ཐབས་ཀྱི་གཏད་རྒྱའོ། །ཨི་
ཐི།། །།
གསུམ་པ་བརྟན་འཁོར་སྐབས་སུ་རྒྱལ་པོ་ཆོས་སྐྱོང་དང་བཙུན་རྒན་གྱི་ལོ་རྒྱུས།
སེང་གེ་སྒྲའི་སྐབས་སུ། སྐུ་མདོག་དཀར་པོར་འོང་བའི་ལོ་རྒྱུས། སྒྱུ་འཕྲུལ་དྲ་བའི་སྤྱན་
རས་གཟིགས་ཀྱི་སྐབས་སུ། དགྲ་ལས་རྒྱལ་བའི་ལོ་རྒྱུས། ཛམྦྷ་ལ་ལ་ཆུ་སྟེར་བའི་གནད་
ཀ་བཤད། བལ་པོར་རྡོ་རྗེ་ལྕགས་སྒྲོག་གི་སྐུ་གཅིག་ལ་མཆོད་ཙ་ན་བཙོན་ལས་ཐར་
བའི་ལོ་རྒྱུས་དང་། དཔལ་ལྡན་འབྲས་སྤུངས་སུ་བསྒྲུབ་པའི་ལོ་རྒྱུས་གསུང་ངོ་། །དམ་པ་
ཆོས་ཀྱི་མཛོད་དུ་གྱུར་པ་ནི་ལྷ་མོ་མཁར་གྱི་ཀྱེ་ཚང་གི་མི་དགའ་རབ་རྡོ་རྗེའི་སློབ་མ་རྡོ་
- 623 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
རྗེ་གདན་པས་མ་བསྒོམས་མི་ཕམ་བཤེས་གཉེན་གྱིས་བསྒྲུབས་པས་གྲུབ་ནས་འདི་བྱས་
ཏེ། རྡོ་རྗེ་གདན་པ་ལ་གནང་ངོ་། །འདི་རྗེ་བཙུན་ཆེན་པོས་མཛད་དོ།། །།